CELEX: 32020R2102
Language: hu
Date: 2020-12-15 00:00:00
Title: A Bizottság (EU) 2020/2102 végrehajtási rendelete (2020. december 15.) a gyümölcs- és zöldségfélékre vonatkozó forgalmazási előírásoknak való megfelelés tekintetében az Egyesült Királyság által végzett ellenőrzések jóváhagyásáról, továbbá az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló 543/2011/EU végrehajtási rendelet módosításáról

2020.12.16.   
               
               
                  HU
               
               
                  Az Európai Unió Hivatalos Lapja
               
               
                  L 425/84
               
            
         A BIZOTTSÁG (EU) 2020/2102 VÉGREHAJTÁSI RENDELETE
         (2020. december 15.)
         a gyümölcs- és zöldségfélékre vonatkozó forgalmazási előírásoknak való megfelelés tekintetében az Egyesült Királyság által végzett ellenőrzések jóváhagyásáról, továbbá az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló 543/2011/EU végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 91. cikke f) pontjára,
         mivel:
         
                     (1)
                  
                  
                     Az 543/2011/EU végrehajtási rendelet (2) 15. cikkének (1) bekezdése értelmében a Bizottság valamely harmadik ország kérésére jóváhagyhatja a forgalmazási előírásoknak való megfelelés tekintetében az adott harmadik ország által az Unióba történő behozatalt megelőzően elvégzett ellenőrzéseket.
                  
               
                     (2)
                  
                  
                     Az Egyesült Királyságnak az Unióból 2020. február 1-jével történő kilépése következtében, valamint tekintettel arra, hogy a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből való kilépéséről szóló megállapodásban (a továbbiakban: kilépésről rendelkező megállapodás) előírt átmeneti időszak 2020. december 31-én lejár, az Egyesült Királyság kérte a Bizottságtól a termékspecifikus forgalmazási előírásoknak való megfelelésre vonatkozóan az Egyesült Királyság által az Unióba történő behozatalt megelőzően elvégzett ellenőrzések jóváhagyását. Ezzel összefüggésben az Egyesült Királyság vállalta, hogy az átmeneti időszak végét követően eleget tesz a gyümölcs- és zöldségfélék forgalmazására vonatkozó követelményeknek, valamint megnevezte az 543/2011/EU végrehajtási rendelet 15. cikke (2) bekezdésének második albekezdésében említett illetékes hatóságot és az ellenőrző szerveket.
                  
               
                     (3)
                  
                  
                     A Bizottság úgy véli, megadhatja a jóváhagyást, mivel az Egyesült Királyságban a gyümölcs- és zöldségfélékre 2021. január 1-jén alkalmazandó idevágó jogszabályok az Unióban alkalmazandókkal egyenértékű forgalmazási előírásokat tartanak érvényben.
                  
               
                     (4)
                  
                  
                     Ezért a gyümölcs- és zöldségfélékre vonatkozó forgalmazási előírásoknak való megfelelés tekintetében az Egyesült Királyság által végzett ellenőrzéseket indokolt jóváhagyni. Az 543/2011/EU végrehajtási rendelet 15. cikke (2) bekezdésének második albekezdésével összhangban e rendeletben meg kell határozni az adott harmadik ország azon illetékes hatóságát, amelynek a felelősségi körébe tartozik az említett ellenőrzések elvégzése, valamint meg kell jelölni a megfelelő ellenőrzések elvégzésével megbízott ellenőrző szerveket. A jóváhagyás nyomán az Egyesült Királyságot fel kell venni az 543/2011/EU végrehajtási rendelet IV. mellékletébe az uniós jognak Észak-Írország tekintetében az Egyesült Királyságra és az Egyesült Királyságban – a kilépésről rendelkező megállapodás Írországról/Észak-Írországról szóló jegyzőkönyvének a szóban forgó jegyzőkönyv 2. mellékletével összefüggésben értelmezett 5. cikke (4) bekezdésével összhangban – történő alkalmazásának sérelme nélkül.
                  
               
                     (5)
                  
                  
                     Mivel az 543/2011/EU végrehajtási rendelet Észak-Írország tekintetében alkalmazandó az Egyesült Királyságra és az Egyesült Királyságban, a forgalmazási előírásoknak való megfelelés tekintetében az Egyesült Királyság által végzett ellenőrzéseket úgy kell értelmezni, hogy azok csak Nagy-Britanniára vonatkoznak.
                  
               
                     (6)
                  
                  
                     Az 543/2011/EU végrehajtási rendeletet ezért ennek megfelelően módosítani kell.
                  
               
                     (7)
                  
                  
                     A jogbiztonság és az érintett ágazatokban a kereskedelmi forgalom zökkenőmentes átmenetének biztosítása érdekében, e rendeletnek sürgősen, az Európai Unió Hivatalos Lapjában való kihirdetését követő napon hatályba kell lépnie, és azt 2021. január 1-jétől kell alkalmazni.
                  
               
                     (8)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            A megfelelőségi ellenőrzések jóváhagyása
            A Bizottság jóváhagyja a gyümölcs- és zöldségfélékre vonatkozó forgalmazási előírásoknak való megfelelés tekintetében az Egyesült Királyság által az Unióba történő behozatalt megelőzően végzett ellenőrzéseket.
         
         
            2. cikk
            Illetékes hatóság és ellenőrző szervek
            
               (1)   Az Egyesült Királyságnak az 543/2011/EU végrehajtási rendelet 15. cikke (2) bekezdésének második albekezdése szerinti, az 1. cikkben említett ellenőrzések elvégézéséért felelős illetékes hatósága a Secretary of State for the Department for Environment, Food & Rural Affairs (a Környezetvédelmi, Élelmiszerügyi és Vidékfejlesztési Minisztérium államtitkára).
            
            
               (2)   Az Egyesült Királyságnak a 15. cikk (2) bekezdésének második albekezdése szerinti, a megfelelő ellenőrzések elvégzésével megbízott ellenőrző szervei Angliában és Walesben a Horticulture Marketing Inspectorate (HMI, Kertészeti Forgalmazási Felügyelőség), Skóciában pedig a Horticulture and Marketing Unit (HMU, a Skót Kormány Kertészeti és Forgalmazási Osztálya).
            
         
         
            3. cikk
            Az 543/2011/EU végrehajtási rendelet módosítása
            Az 543/2011/EU végrehajtási rendelet IV. mellékletének helyébe e rendelet mellékletének szövege lép.
         
         
            4. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 15-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 671. o.
         
         
            (2)  A Bizottság 543/2011/EU végrehajtási rendelete (2011. június 7.) az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról (HL L 157., 2011.6.15., 1. o.).
      
      
         
            MELLÉKLET
            
               
                  
                     „IV. MELLÉKLET
                     A 15. cikk alapján jóváhagyott megfelelőségi ellenőrzéseket végző harmadik országok és az érintett termékek
                     
                                 Ország
                              
                              
                                 Termékek
                              
                           
                                 Svájc
                              
                              
                                 Friss gyümölcs és zöldség
                              
                           
                                 Marokkó
                              
                              
                                 Friss gyümölcs és zöldség
                              
                           
                                 Dél-Afrika
                              
                              
                                 Friss gyümölcs és zöldség
                              
                           
                                 Izrael (1)
                                 
                              
                              
                                 Friss gyümölcs és zöldség
                              
                           
                                 India
                              
                              
                                 Friss gyümölcs és zöldség
                              
                           
                                 Új-Zéland
                              
                              
                                 Alma, körte és kivi
                              
                           
                                 Szenegál
                              
                              
                                 Friss gyümölcs és zöldség
                              
                           
                                 Kenya
                              
                              
                                 Friss gyümölcs és zöldség
                              
                           
                                 Törökország
                              
                              
                                 Friss gyümölcs és zöldség
                              
                           
                                 Egyesült Királyság (2)
                                 
                              
                              
                                 Friss gyümölcs és zöldség
                              
                           
               ”
            
               (1)  A Bizottság 15. cikk szerinti jóváhagyása az Izrael államon belülről származó gyümölcsre és zöldségre vonatkozik, kivéve az 1967 júniusa óta az izraeli közigazgatás hatálya alá tartozó területekről, nevezetesen a Golán-fennsíkról, a Gázai övezetből, a Kelet-Jeruzsálemből és Ciszjordánia többi részéről származókat.
            
               (2)  A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e melléklet alkalmazásában az Egyesült Királyságra való hivatkozásokat úgy kell értelmezni, hogy azok nem foglalják magukban Észak-Írországot.